Heidi (1978)

Heidi er en tysk-sveitsisk dramaserie for barn og unge som gikk på TV i 1978. Serien handler om Heidi som blir sendt avgårde for å bo sammen med sin bestefar i en sveitsisk alpelandsby. Den er basert på Johanna Spyris to Heidi-romaner.   

Den ble produsert av Schweizer Fernsehen DRS (Zürich), WIR Werbung im Rundfunk (Frankfurt am Main) og API (Sydney). Opptakene ble gjort i Sveits og Frankfurt. Enkelte av scenene som foregår i Sveits ble også tatt opp i Zürich.

 Handling 
Heidi blir av sin tante bragt til bestefaren, som lever i en sveitsisk alpelandsby. Bestefaren er en enstøing som har kommet på kant med de andre landsbyboerne, og ikke er særlig begeistret for å måtte ta imot et barn. Men ettersom tanten har fått en stilling i Frankfurt am Main har de ikke noe valg. Gjennom sitt elskelige vesen vinner likevel Heidi den gamle mannens hjerte, og hjelper ham til slutt å komme på talefot med de andre i landsbyen.

Senere i serien blir Heidi sendt til storbyen Frankfurt, for å være selskapspike for rikmannsdatteren Klara. Klara sitter i rullestol. Heidi er ikke begeistret for å måtte reise fra fjellene. Også i Frankfurt fortryller hun alle med sitt elskelige vesen, men lider av hjemlengsel, og får etterhvert reise tilbake til bestefaren.

Da Klara også kommer til alpelandsbyen er lykken nesten fullstendig. Men Heidis venn Geissenpeter blir sjalu fordi Heidi er så opptatt av byjenta. Men etterhvert forsoner også han seg med henne. Til slutt skjer underet at Klara gjennom Heidis oppfordringer lærer å gå igjen.

 Medvirkende 
 Katia Polletin: Heidi
 Stefan Arpagaus: Geissenpeter
 Katharina Böhm: Klara
 René Deltgen: Alpöhi (bestefar)
 Joachim Hansen: Herr Sesemann
 Sonja Sutter: Frl. Rottenmeier
 Brigitte Horney: Klaras bestemor
 Rosalind Speirs: Tante Dete
 Lisa Helwig: Peters bestemor

 Eksterne lenker 


Kategori:Sveitsiske barneserier
Kategori:Sveitsiske dramaserier
Kategori:Tyske barneserier
Kategori:Tyske dramaserier
Kategori:Sveitsiske TV-produksjoner fra 1970-årene
Kategori:Tyske TV-produksjoner fra 1970-årene
Kategori:TV-produksjoner på Schweizer Radio und Fernsehen